
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1624 


29 Δεκεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τοποθέτηση Μέλους του Συμβουλίου Ελέγχου της 

ΔΕΗ. 1 

Τροποποίηση της απόφασης του Υπουργού Οικονομι¬ 
κών 1083820/938/Τ.&Ε.Φ./7-8-1997, όπως ισχύει.. 2 

Καθορισμός τύπου και περιεχομένου του ειδικού σή¬ 
ματος τελών κυκλοφορίας οχημάτων, κατασκευή 

και διάθεση αυτού. 3 

Αντικατάσταση διατάξεων της ΣΤ/1831/1978 (ΦΕΚ 
72/Β') απόφασης του Υπουργού Συγκοινωνιών 
«περί καθορισμού τρόπου και διαδικασίας χορη- 
γήσεως των αδειών κυκλοφορίας των αυτοκινήτων 


οχημάτων και των υπ’ αυτών ρυμουλκουμένων».... 4 

Τροποποίηση της 71058/7603/24.1.2000 απόφασης 
(ΦΕΚ 1475/Β') «Συγκρότηση νομοπαρασκευαστι¬ 
κής Επιτροπής στο Υπουργείο Μεταφορών και Επι¬ 
κοινωνιών». 5 

Διάλυση της αμιγούς Επιχείρησης του Δήμου Καλύ- 
μνιων με την επωνυμία «Δημοτική Επιχείρηση Ελεγ¬ 
χόμενης Στάθμευσης Καλύμνου (Δ.Ε.Ε.Σ.Κ.)». 6 

Χορήγηση άδειας άσκησης επαγγέλματος Κοινωνικού 
Λειτουργού στην Σαλούρου Παναγιώτα του Επα¬ 
μεινώνδα. 7 


ΑΠΟΦΑΣΕΙ Σ 

Αριθ.Δ13/Φ8.1/16267 (1) 

Τοποθέτηση Μέλους του Συμβουλίου Ελέγχου της ΔΕΗ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 2 παρ. 2 του Β.Δ. 663/1966 
«Περί τροποποιήσεως του από 6.11.64 Β.Δ. “περί Συμ¬ 
βουλίου Ελέγχου ΔΕΗ”». 

2. Το μεαριθ. πρωτ. ΦΓ4/19531/3.11.2000 έγγραφο του 
Ελεγκτικού Συνεδρίου, αποφασίζουμε: 

Τοποθετούμε στο Συμβούλιο Ελέγχου της ΔΕΗ, ως 
Τακτικά Μέλη, τους Παρέδρους του Ελεγκτικού Συνε¬ 
δρίου Γεώργιο Κωνσταντά και Ευάγγελο Νταή, για μία 
τριετία, με αναπληρωτές τους ομοιόβαθμούς τους Διονύ¬ 


σιο Λασκαράτο και Χρυσούλα Καραμαδούκη αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2000 

Ο ΥΠΟΥΡΓΟΣ 

ΝΙΚΟΣ ΧΡΙΣΤΟΔΟΥΛΑΚΗΣ 

□ 

Αριθ. 1118952/1338/Τ.&Ε.Φ. (2) 

Τροποποίηση της απόφασης του Υπουργού Οικονομικών 
1083820/938/Τ.&Ε.Φ./7.8.1997, όπως ισχύει. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τη διάταξη του πρώτου εδαφίου της παραγράφου 13 
του άρθρου 8 του Ν. 2515/1997 (ΦΕΚ 154/Α7). 

β. Τις διατάξεις της παραγράφου 1 του άρθρου 30 του 
Ν. 2873/2000 (ΦΕΚ285/Α'). 

γ. Την απόφασή μας 1083820/938/Τ.&Ε.Φ./7.8.1997 
(ΦΕΚ735/Β'), όπως ισχύει. 

δ. Την 1039386/441/Α0006/21.4.2000 (ΦΕΚ 571/Β ) κοι¬ 
νή απόφαση του Πρωθυπουργού και του Υπουργού Οι¬ 
κονομικών, με την οποία ανατίθενται αρμοδιότητες στους 
Υφυπουργούς Οικονομικών. 

ε. Τις διατάξεις του άρθρου 29Ατου Ν.1558/1985 (ΦΕΚ 
137/Α"), όπως προστέθηκε με το άρθρο 27 του Ν. 2081/ 
1992 (ΦΕΚ 154/Α') και τροποποιήθηκε με το άρθρο 1, πα¬ 
ράγραφος 2α του Ν. 2469/1997 (ΦΕΚ38/Α') και τη διαπί¬ 
στωση ότι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Η παράγραφος 2 του άρθρου 1 της απόφασης 
1083820/938/Τ.&Ε.Φ./7-8-1997 αντικαθίσταται ως εξής: 

«2. ΚΑΤΗΓΟΡΙΕΣ ΣΗΜΑΤΩΝ: Τα σήματα διακρίνονται 
σε έξι (6) κατηγορίες. 

Ειδικότερα: 

-Κατηγορία πρώτη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε δήμους και κοι¬ 
νότητες με πληθυσμό μέχρι 1.000 κατοίκους, με εξαίρεση 
τους δήμους και τις κοινότητες που εμπίπτουν στην επό¬ 
μενη περίπτωση. 

-Κατηγορία δεύτερη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι- 

κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε δήμους και κοι¬ 
νότητες με πληθυσμό μέχρι 1.000 κατοίκους, που έχουν 
περιοχές χαρακτηρισμένες ως τουριστικές ή αρχαιολο¬ 
γικές ή με ιαματικά λουτρά καθώς και σε πλοία των γραμ¬ 
μών εσωτερικού. 

-Κατηγορία τρίτη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε δήμους και κοι¬ 
νότητες με πληθυσμό πάνω από 1.000 και μέχρι 10.000 
κατοίκους. 

-Κατηγορία τέταρτη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε δήμους με πλη¬ 
θυσμό πάνω από 10.000 και μέχρι 50.000 κατοίκους. 

-Κατηγορία πέμπτη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε δήμους με πλη¬ 
θυσμό πάνω από 50.000 κατοίκους. 

-Κατηγορία έκτη: Περιλαμβάνει τα σήματα τα οποία 
προορίζονται για τα μηχανήματα ηλεκτρονικού, ηλεκτρι¬ 
κού ή μηχανικού παιγνίου και για τα ειδικά διασκευασμέ¬ 
να τραπέζια που είναι εγκατεστημένα σε εντευκτήρια 
σωματείων, συλλόγων και ομίλων.» 

2. Η απόφαση αυτή ισχύει για ειδικά σήματα έτους 2001 
και επομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

□ 

Αριθ. 1118951/1325/Τ.&Ε.Φ. (3) 

Καθορισμός τύπου και περιεχομένου του ειδικού σήμα¬ 
τος τελών κυκλοφορίας οχημάτων, κατασκευή και 
διάθεση αυτού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παρ. 2 του άρθρου 28 του Ν. 2873/ 
2000 (ΦΕΚ 285/Α'). 

β) Τις διατάξεις του άρθρου 36 του Ν. 2093/1992 (ΦΕΚ 
181/Α"), όπως αντικαταστάθηκε με τις διατάξεις του άρ¬ 
θρου 5του Ν. 2120/1993 (ΦΕΚ24/Α") και τροποποιήθηκε 
με τις διατάξεις του άρθρου 40 του Ν. 2214/1994 (ΦΕΚ 
75/Α'), της παρ. 12του άρθρου εβδόμου του Ν. 2275/1994 
(ΦΕΚ 238/Α'), του άρθρου 115 του Ν. 2362/1995 (ΦΕΚ 
247/Α'),τηςπαρ. 3του άρθρου 22του Ν. 2443/1996 (ΦΕΚ 
265/Α'),τηςπαρ. 4του άρθρου 20του Ν. 2459/1997 (ΦΕΚ 
17/Α), και της παρ. 5 του άρθρου 16 του Ν. 2753/1999 
(ΦΕΚ249/Α'). 

γ) Την ανάγκη καθορισμού του τύπου και του περιεχο¬ 
μένου του ενιαίου ειδικού σήματος τελών κυκλοφορίας 
των οχημάτων που προβλέπεται από τις διατάξεις της 
παρ. 2 του άρθρου 28 του Ν. 2873/2000, των προσώπων 
που διαθέτουν αυτά και κάθε άλλη λεπτομέρεια για την 
εφαρμογή των διατάξεων αυτών. 

δ) Την 1039386/441 /Α0006/21.4.2000 (ΦΕΚ571/Β') κοι¬ 
νή απόφαση του Πρωθυπουργού και του Υπουργού Οι¬ 


κονομικών, με την οποία ανατίθενται αρμοδιότητες στους 
Υφυπουργούς Οικονομικών. 

ε) Τιςδιατάξειςτου άρθρου 29Ατου Ν. 1558/1985 (ΦΕΚ 
137/Α'), όπως συμπληρώθηκε με το άρθρο 27 του Ν. 
2081/1992 (ΦΕΚ 154/Α') και τροποποιήθηκε με την 
παρ. 2α του άρθρου 1 του Ν. 2469/1997 (ΦΕΚ38/Α'), και 
τη διαπίστωση ότι από την απόφαση αυτή προκαλείται 
δαπάνη σε βάρος του κρατικού προϋπολογισμού ύψους 
200.000.000 δρχ. για την κατασκευή των ειδικών σημάτων 
έτους 2001, αναπροσαρμοζόμενη αναλόγως για καθένα 
από τα επόμενα έτη, η οποία θα καλυφθεί από τις εγγε¬ 
γραμμένες πιστώσεις στον ΚΑΕ 1111 του προϋπολογι¬ 
σμού εξόδων του Υπουργείου Οικονομικών έτους 2000 
(φορέας 23620), αποφασίζουμε: 

Άρθρο 1 

Τύπος και περιεχόμενο. 

1. ΥΛΗ ΚΑΤΑΣΚΕΥΗΣ: Για την κατασκευή των ειδικών 
σημάτων χρησιμοποιείται διαφανές μαλακό ΡϊΙπγι Ρ\/0 ή 
ΡΟΕΥΕ3ΤΕΒ πάχους 0,1 πιιπ. 

Τα σήματα που θα κατασκευασθούν θα φέρουν μαχαι- 
ρωτές εγκοπές, ώστε να μην μπορεί να αποκολληθούν 
χωρίς να καταστραφούν. Στη μία όψη θα φέρουν ειδική 
κόλλα, η οποία 20' μετά την επικόλληση δεν είναι δυνατό 
να αποκολληθεί ούτε με τη χρησιμοποίηση θερμότητας. 
Η αντοχή τους σε θερμοκρασία πρέπει να είναι μέχρι 
80°Ο για μέχρι 24 συνεχείς ώρες ή και 125°0 για μέχρι μία 
ώρα. 

Επίσης, πρέπει να αντέχουν σε ψύχος τουλάχιστον 
μέχρι -30°Ο και να μην αλλοιώνονται τουλάχιστον για 16 
μήνες. 

2. ΔΙΑΣΤΑΣΕΙΣ: Κάθε σήμα έχει διαστάσεις 6X6 εκατο¬ 
στά του μέτρου (0,06X0.06). 

3. ΠΕΡΙΕΧΟΜΕΝΟ: Τα σήματα περιέχουν τις κατωτέρω 
ενδείξεις: 

α) Στο άνω αριστερό μέρος το έμβλημα του κράτους 
και κυκλικά τις λέξεις «ΕΛΛΗΝΙΚΗ ΔΗΜΟΚΡΑΤΙΑ». Κάτω 
από αυτό τις λέξεις «ΕΙΔΙΚΟ ΣΗΜΑ ΤΕΛΩΝ ΚΥΚΛΟΦΟ¬ 
ΡΙΑΣ Ε.Ι.Χ. ΑΥΤ/ΤΩΝ ΚΑΙ ΜΟΤ/ΤΩΝ». 

β) Στο άνω δεξιό μέρος τις λέξεις «ΥΠΟΥΡΓΕΙΟ ΟΙΚΟ¬ 
ΝΟΜΙΚΩΝ» και κάτω από τις λέξεις αυτές τα δύο τελευ¬ 
ταία ψηφία του έτους για το οποίο εκδίδονται τα σήματα, 
με μεγάλα ψηφία. Κάτω από τα ψηφία αυτά θα υπάρχει 
ειδικό ορθογώνιο διαφανές πλαίσιο για την τοποθέτηση 
του αριθμού κυκλοφορίας του οχήματος. 

γ) Κάτω του πλαισίου για την τοποθέτηση του αριθμού 
κυκλοφορίας του οχήματος αναγράφεται ο αύξων αρι¬ 
θμός του σήματος. 

δ) Στο δεξί μέρος του σήματος τη λέξη «ΤΑΧΙ5». 

ε) Το σήμα θα περιλαμβάνει στη μία όψη εκτυπώσεις 
ασφαλείας (ΟυϊΙΙοοΓιβ). 

4. ΧΡΩΜΑΤΙΣΜΟΣ: Ο βασικός χρωματισμός θα είναι 
σιέλ. 

Το χρώμα των ψηφίων που καθορίζουν το έτος καθώς 
και των λοιπών ενδείξεων θα είναι μπλε σκούρο. 

Η κυκλική επιφάνεια κάτω από το έμβλημα του Κράτους 
και τις λέξεις «ΕΛΛΗΝΙΚΗ ΔΗΜΟΚΡΑΤΙΑ» είναι μεταξο¬ 
τυπία χρώματος ασημί. 

δ. ΚΑΤΑΣΚΕΥΗ: Η κατασκευή των σημάτων γίνεται από 
την Υπηρεσία Εκτύπωσης Εντύπων και Αξιών του Δημο¬ 
σίου (Υ.Ε.Ε.Α.Δ.). 

6. ΔΙΑΧΕΙΡΙΣΗ - ΔΙΑΚΙΝΗΣΗ: Το έργο της διαχείρισης 
και διακίνησης των ειδικών σημάτων ανατίθεται στην 

Υπηρεσία Διαχείρισης Εντύπων και Αξιών του Δημοσίου 
(Υ.Δ.Ε.Α.Δ.), η οποίαταπαραλαμβάνειαπότηνΥ.Ε.Ε.Α.Δ. 

Άρθρο 2 

Επικόλληση του ειδικού σήματος. 

Το ειδικό σήμα επικολλάται στην εσωτερική όψη του 
προσθίου αλεξινέμου του οχήματος. 

Εξαιρετικά για τις μοτοσικλέτες και τα τροχόσπιτα το 
σήμα επικολλάται σε εμφανές σημείο αυτών. 

Άρθρο 3 

Χορήγηση του ειδικού σήματος. 

Το χορηγούμενο ειδικό σήμα αφορά τέλη κυκλοφορίας 
ενός έτους. Με βάση το σήμα αυτό, το όχημα δύναται να 
κυκλοφορεί από την 1η Δεκεμβρίου μέχρι και την 31η 
Ιανουάριου του προηγούμενου και επόμενου αντίστοιχα 
έτους εκείνου για το οποίο εκδίδεται. 

Το ειδικό σήμα χορηγείται με την καταβολή των κατά 
περίπτωση οφειλομένων τελών κυκλοφορίας, με την επι¬ 
φύλαξη της επιβολής αυτοτελούς προστίμου λόγω εκ¬ 
πρόθεσμης προμήθειας αυτού. 

Ειδικά, το ειδικό σήμαπου προορίζεται για τα οχήματα για 
τα οποία προβλέπεται απαλλαγή από τα τέλη κυκλοφορίας 
διατίθεται με την καταβολή ποσού χιλίων (1.000) δραχμών, 
που αποτελείτο κόστος παραγωγής και διάθεσής του. 

Τυχόν απώλεια, κλοπή ή καταστροφή του ειδικού σήμα¬ 
τος δεν απαλλάσσει τον κάτοχο του οχήματος από την 
υποχρέωση προμήθειας νέου ειδικού σήματος χωρίς επι¬ 
βάρυνση με την καταβολή όμως του αντίστοιχου κατά 
περίπτωση προστίμου καθώς και του τυχόν προστίμου 
λόγω μη επικόλλησης του σήματος. 

Το ειδικό σήμα χορηγείται: 

- από τις Δημόσιες Οικονομικές Υπηρεσίες ή 

- από τα πρόσωπα στα οποία θα ανατεθεί από το Δημό¬ 
σιο με ειδική σύμβαση η χορήγηση του σήματος αυτού. 

Για τη χορήγηση του ειδικού σήματος από τις Δ.Ο.Υ. 
απαιτείται η προσκόμιση της άδειας κυκλοφορίας του 
οχήματος ή φωτοαντίγραφο αυτής, προκειμένου δε περί 
οχημάτων απαλλασσομένων από τα τέλη κυκλοφορίας 
και τα στοιχεία που αποδεικνύουν την απαλλαγή. 

Άρθρο 4 

Η απόφαση αυτή καταλαμβάνει το ειδικό σήμα τελών 
κυκλοφορίας έτους 2001 και επομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2000 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 

□ 

Αριθ. Α-68430/4776 (4) 

Αντικατάσταση διατάξεων της ΣΤ/1831/1978 (ΦΕΚ 72/Β') 
απόφασης του Υπουργού Συγκοινωνιών «περί καθορι¬ 
σμού τρόπου και διαδικασίας χορηγήσεωςτων αδειών 
κυκλοφορίας των αυτοκινήτων οχημάτων και των υπ’ 
αυτών ρυμουλκουμένων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 2 του άρθρου 88 του 
Κώδικα Οδικής Κυκλοφορίας, που κυρώθηκε με το Ν. 
2696/1999 (ΦΕΚ 57/Α'). 


2. Τις διατάξεις της περίπτωσης δ της παραγράφου 6 
της αριθ. ΣΤ/1831/1978 (ΦΕΚ 72/Β') απόφασης του 
Υπουργού Συγκοινωνιών, που αναφέρονται στην κυκλο¬ 
φορία αυτοκινήτων εντός κλειστών χώρων (ιδιωτικών). 

3. Τις διατάξεις του άρθρου 29Ατου Ν. 1558/1985 (ΦΕΚ 
137/Α'), όπως αυτό προστέθηκε με το άρθρο 27 του Ν. 
2081/1992 (ΦΕΚ 154/Α') και τη παράγραφο 2α του άρ¬ 
θρου 1 του Ν. 2469/1997 (ΦΕΚ38/Α'). 

4. Το γεγονός ότι δεν προκαλείται δαπάνη σε βάρος του 
Κρατικού Προϋπολογισμού. 

5. Την ανάγκη τροποποίησης της αριθ. ΣΤ/1831/1978 
(ΦΕΚ 72/Β') απόφασης, προκειμένου να δοθεί η δυνατό¬ 
τητα εκτέλεσης μεταφορών, εντός κλειστών χώρων, και 
σε άλλα πρόσωπα, αποφασίζουμε: 

Αντικαθιστούμε το πρώτο εδάφιο της περίπτωσης δ' 
της παραγράφου 6 της αριθ. ΣΤ/1831/1978 (ΦΕΚ 72/Β') 
απόφασης του Υπουργού Συγκοινωνιών, ως εξής: 

Επιτρέπεται η κυκλοφορία εντός κλειστών χώρων (ιδιω¬ 
τικών) επιχειρήσεων (μεταλλείων, λατομείων), αυτοκινή¬ 
των ιδιωτικής χρήσης, τα οποία είναι στην κυριότητα ή 
έχουν αποκτηθεί κατά κατοχή και χρήση ή με οποιαδή¬ 
ποτε άλλη νομική μορφή (χρηματοδοτική μίσθωση), από 
φυσικά ή νομικά πρόσωπα. 

Τα προαναφερόμενα πρόσωπα, δύνανται να αναθέ¬ 
τουν, δυνάμει συμβάσεως μισθώσεως προβλεπομένη 
από κείμενες διατάξεις, το ανήκον σ’ αυτά μεταφορικό 
έργο, εντός κλειστών χώρων, σε κάθε φυσικό ή νομικό 
πρόσωπο. 

Τα τιθέμενα σε κυκλοφορία αυτοκίνητα ιδιωτικής χρή¬ 
σης, εντός κλειστών χώρων εφοδιάζονται με ειδική άδεια 
κυκλοφορίας, η οποία χορηγείται από την αρμόδια νο¬ 
μαρχιακή υπηρεσία Μεταφορών και Επικοινωνιών. 

Κατά τα λοιπά εξακολουθεί να ισχύει ως έχει η αριθ. 
ΣΤ/1831/1978 (ΦΕΚ 72/Β') απόφαση του Υπουργού Συ¬ 
γκοινωνιών. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2000 

Ο ΥΠΟΥΡΓΟΣ 

ΧΡ. ΒΕΡΕΛΗΣ 

□ 

Αριθ. οικ. 81962/8752 (5) 

Τροποποίηση της 71058/7603/24.1.2000 απόφασης (ΦΕΚ 
1475/Β') «Συγκρότηση νομοπαρασκευαστικής Επι¬ 
τροπής στο Υπουργείο Μεταφορών και Επικοινω¬ 
νιών». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του εδαφίου Β της περ. β της παρ. 4 του άρθρου 8 
του Ν. 2366/95, όπως αντικαταστάθηκε από το άρθρο 13 
του Ν. 2578/88 και της παρ. 1 του άρθρου ΙΟτου Ν 2801/ 
2000 «Ρυθμίσεις θεμάτων αρμοδιότητας του Υπουργείου 
Μεταφορών και Επικοινωνιών και άλλες διατάξεις (ΦΕΚ 
46/Α'). 

β. Του Π.Δ. 293/99 «Οργανισμόςτου Υπουργείου Μετα¬ 
φορών και Επικοινωνιών» (ΦΕΚ 263/Α'). 

γ. Του άρθρου 29Ατου Ν. 1558/85 «Κυβέρνηση και Κυ- 

βερνητικά όργανα», όπως προστέθηκε με το άρθρο 27 
του Ν. 2081/82 και αντικαταστάθηκε με το άρθρο 1 του 
Ν. 2469/97. 

2. Την με αριθ. 71028/7603/24-11-2000 απόφασή μας 
«Συγκρότηση Νομοπαρασκευαστικής Επιτροπής στο 
Υπουργείο Μεταφορών και Επικοινωνιών» (ΦΕΚ 1475/Β'). 

3. Την ανάγκη αντικατάστασης του μέλους της νομο¬ 
παρασκευαστικής επιτροπής, Κων/νου Φίλου, λόγω μη 
αποδοχής του και την ανάγκη συμμετοχής της αναπλη- 
ρώτριας του Προέδρου Αφροδίτης Κουτούκη ως τακτικό 
μέλος αυτής. 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του 
τακτικού προϋπολογισμού αφού αυτή θα βαρύνει τις πι¬ 
στώσεις του ειδικού Λογαριασμού του Ν.Δ. 638/70 που τη¬ 
ρείται στο Υπουργείο Μεταφορών και Επικοινωνιών στην 
Εθνική Τράπεζα (αρ. λογ. 541077-03), αποφασίζουμε: 

Τροποποιούμε την αριθ. 71038/7603/24-11-2000 από¬ 
φασή μας (ΦΕΚ 1475/Β'), με την οποία συγκροτήθηκε η 
νομοπαρασκευαστική Επιτροπή στο Υπουργείο Μεταφο¬ 
ρών και Επικοινωνιών, ως εξής: 

α. Αντικαθιστούμε το μέλος Κωνσταντίνο Φίλο, Δικηγό¬ 
ρο, με τον Νικόλαο Κατηφόρη, Δικηγόρο, και 

β. Η αναπληρώτρια του Προέδρου της Επιτροπής 
Αφροδίτη Κουτούκη θα συμμετέχει και ως τακτικό μέλος. 

Κατά τα λοιπά ισχύει η με αριθ. 71038/7603/24.11.2000 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 29 Δεκεμβρίου 2000 

Ο ΥΠΟΥΡΓΟΣ 

ΧΡ.ΒΕΡΕΛΗΣ 

□ 

Αριθ. 14096 (6) 

Διάλυση της αμιγούς Επιχείρησης του Δήμου Καλύμνιων 
με την επωνυμία «Δημοτική Επιχείρηση Ελεγχόμενης 
Στάθμευσης Καλύμνου (Δ.Ε.Ε.Σ.Κ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 277 έως 284 του Π.Δ. 
410/95. 


2. Την απόφαση του Υπουργού Εσωτερικών 25027/ 
9.4.1984, που δημοσιεύθηκε στο ΦΕΚ 244/Β719.4.1984. 

3. Την αρ. 191/98 απόφαση του Δημοτικού Συμβουλίου 
Καλύμνιων, που δημοσιεύθηκε στο ΦΕΚ 611/Β7 18.6.98, 
περί σύστασης Δημοτικής Επιχείρησης Ελεγχόμενης 
Στάθμευσης Καλύμνου (Δ.Ε.Ε.Σ.Κ.) Ν. Δωδεκανήσου. 

4. Την αριθ. 282/2000 απόφαση του Δημοτικού Συμβου¬ 
λίου Καλύμνιων, η οποία νομιμοποιήθηκε με την αριθ. 
13832/4.12.2000 απόφαση της Περιφέρειας Νοτίου Αι¬ 
γαίου, περί ορισμού Ελεγκτών της Δημοτικής Επιχείρη¬ 
σης Καλύμνου με την επωνυμία Δημοτική Επιχείρηση 
Ελεγχόμενης Στάθμευσης Καλύμνου (Δ.Ε.Ε.Σ.Κ.). 

5. Την από 11.12.2000 έκθεση Διαχειριστικού και Τα¬ 
μιακού Ελέγχου της Δημοτικής Επιχείρησης για τα έτη 
1999 και 2000, με την οποία προτείνεται η διάλυση και 
εκκαθάριση της παρούσας επιχείρησης, για τους λόγους 
που αναφέρονται σε αυτή, αποφασίζουμε: 

Εγκρίνουμε τη διάλυση της αμιγούς Επιχείρησης του 
Δήμου Καλύμνιων με την επωνυμία «Δημοτική Επιχείρη¬ 
ση Ελεγχόμενης Στάθμευσης Καλύμνου (Δ.Ε.Ε.Σ.Κ.)» και 
τη μίσθωσή της σε ιδιώτη, προκειμένου ο Δήμος Καλύ- 
μνιων να έχει ένα σταθερό εισόδημα. 

Ρόδος, 11 Δεκεμβρίου 2000 

Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

□ 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην Σαλούρου Παναγιώτα του Επαμει¬ 
νώνδα. 

Η ΝΟΜΑΡΧΗΣ ΑΘΗΝΩΝ 

Με την Α/4661/10.11.2000 απόφαση της Νομάρχου 
Αθηνών έχει χορηγηθεί στην Σαλούρου Παναγιώτα του 
Επαμεινώνδα άδεια ασκήσεως επαγγέλματος Κοινωνι¬ 
κού Λειτουργού. 

Καλλιθέα, 13 Νοεμβρίου 2000 

Η Νομάρχης 
Ε. ΜΠΕΣΜΠΕΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




